CELEX: E2007P0008
Language: sk
Date: 2007-09-14 00:00:00
Title: Žiadosť o poradné stanovisko Súdneho dvora EZVO predložená Oslo tingrett dňa 14. septembra 2007 vo veci Celina Nguyen proti nórsky štát, zastúpený Ministerstvom spravodlivosti a polície (Vec E-8/07)

7.2.2008   
            
            
               SK
            
            
               Úradný vestník Európskej únie
            
            
               C 33/10
            
         Žiadosť o poradné stanovisko Súdneho dvora EZVO predložená Oslo tingrett dňa 14. septembra 2007 vo veci Celina Nguyen proti nórsky štát, zastúpený Ministerstvom spravodlivosti a polície
   (Vec E-8/07)
   (2008/C 33/08)
   Listom zo 14. septembra 2007, ktorý bol doručený na podateľňu Súdneho dvora EZVO 17. septembra 2007, Oslo tingrett (okresný súd v Oslo) požiadal Súdny dvor EZVO vo veci Celina Nguyen proti nórsky štát, zastúpený Ministerstvom spravodlivosti a polície, o poradné stanovisko k týmto otázkam:
   
               1.
            
            
               Je zlučiteľné so smernicami o poistení zodpovednosti za škodu spôsobenú prevádzkou motorového vozidla, ak sa zo systému povinného poistenia podľa vnútroštátneho právneho poriadku vylúči náhrada nemajetkovej ujmy (odškodné za bolesť a sťaženie spoločenského uplatnenia)?
            
         
               2.
            
            
               V prípade, že odpoveď na uvedenú otázku je záporná: predstavuje vylúčenie z poistného krytia uvedené v otázke č. 1 dostatočne závažné porušenie smerníc o poistení zodpovednosti za škodu spôsobenú prevádzkou motorového vozidla, aby mohlo dôjsť k vzniku zodpovednosti štátu?